Espanjan kuningaskunnan aloite yksityisten turvallisuuspalvelujen alalla toimivaltaisten kansallisten viranomaisten yhteysverkoston perustamisesta



Virallinen lehti nro C 042 , 15/02/2002 s. 0015 - 0016



Espanjan kuningaskunnan aloite yksityisten turvallisuuspalvelujen alalla toimivaltaisten kansallisten viranomaisten yhteysverkoston perustamisesta (2002/C 42/09) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 29 artiklan, 30 artiklan 1 kohdan a alakohdan ja 34 artiklan 2 kohdan c alakohdan, ottaa huomioon Espanjan kuningaskunnan aloitteen, ottaa huomioon Euroopan parlamentin lausunnon, sekä katsoo seuraavaa: (1) Madridissa 13-17 päivänä marraskuuta 2000 ja Brysselissä 6 ja 7 päivänä syyskuuta 2001 pidetyissä yksityisten turvallisuuspalvelujen alan seminaareissa asiantuntijat antoivat alaa koskevat päätelmät. (2) Jäsenvaltioille on asetettava yhteiset vaatimukset, jotka koskevat Euroopan unionin alueella toimivien luonnollisten henkilöiden ja oikeushenkilöiden tarjoamien turvallisuuspalvelujen hyväksymistä ja valvontaa. (3) Yksityisten turvallisuuspalvelujen tarkkailusta ja valvonnasta vastaavien kansallisten elinten välistä yhteistyötä ja koordinointia olisi helpotettava yksityisten turvallisuuspalvelujen toimintaedellytysten parantamiseksi. (4) Niitä edellytyksiä, joiden avulla alan toimijat voivat laajentaa liike-elämän näkymiään ja etujaan kaikissa jäsenvaltioissa, olisi yhtenäistettävä ottamalla kuitenkin huomioon kunkin jäsenvaltion erityispiirteet, ON PÄÄTTÄNYT SEURAAVAA: 1 artikla Perustetaan yksityisten turvallisuuspalvelujen alalla toimivaltaisten kansallisten viranomaisten yhteysverkosto, jäljempänä "verkosto". Verkoston puheenjohtajana on neuvoston kulloisenkin puheenjohtajavaltion yksityisten turvallisuuspalvelujen alalla toimivaltainen kansallinen viranomainen. Verkostoa avustaa neuvoston sihteeristö. 2 artikla Verkosto muodostuu kunkin jäsenvaltion nimeämistä yhteyspisteistä, jotka ovat toimivaltaisia yksityisten turvallisuuspalvelujen alan hyväksymisen, valvonnan ja seuraamusmenettelyjen osalta. Myös Euroopan unionin ehdokasmaat voivat nimetä yhteyspisteen. 3 artikla Verkosto edistää yksityisten turvallisuuspalvelujen alalla toimivaltaisten kansallisten viranomaisten yhteistyötä. Lisäksi sen tavoitteena on: a) yksityisistä turvallisuuspalveluista vastaavien eri kansallisten elinten välisen koordinoinnin ja yhteistyön helpottaminen; b) tietojen vaihto eri jäsenvaltioissa ja ehdokasmaissa sovellettavista yksityisten turvallisuuspalvelujen sääntelymalleista; c) "parhaiden käytäntöjen" määritteleminen, ja pitkällä aikavälillä mahdollisuuksien tutkiminen mallien ja parhaiden käytäntöjen vähittäiseksi lähentämiseksi. 4 artikla Asetettujen tavoitteiden saavuttamiseksi perustetaan jatkuvasti päivitettävä www-sivusto, joka mahdollistaa: a) tutustumisen kaikkeen jäsenvaltioiden ja ehdokasmaiden yksityisiä turvallisuuspalveluja koskevaan lainsäädäntöön; b) jatkuvan yhteydenpidon yksityisten turvallisuuspalvelujen alalla toimivaltaisten viranomaisten välillä; c) turvallisuusjärjestelmien tehokkuuteen, kälytyskeskuksiin, varojen, taideteosten jne. kuljetukseen ja tallettamiseen liittyvien kokemusten vaihdon; d) tutustumisen alan yrityksiin, niiden rakenteeseen, toimintaan, maantieteelliseen toiminta-alueeseen sekä henkilökunnan koulutukseen. 5 artikla 1. Verkostoon kuuluvat yksityisten turvallisuuspalvelujen alalla toimivaltaiset kansalliset viranomaiset voivat kokuuntua vähintään kerran vuodessa ja toimittaa neuvostolle kertomuksen kokouksen tuloksista. 2. Verkosto rahoitetaan [...]. 6 artikla Neuvosto arvioi verkosten toimintaa kahden vuoden kuluttua päivästä, jona tätä päätöstä ryhdytään noudattamaan. 7 artikla Tätä päätöstä noudatetaan sitä päivää seuraavasta päivästä, jona neuvosto tekee sen. Tehty ... Neuvoston puolesta Puheenjohtaja ...